ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαρτίου 1991 για μέτρα προστασίας κατά της χολέρας στο Περού ( 91/146/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊότων προελεύσεως τρίτων χωρών που εισάγονται στην Κοινότητα ( 1 ), και ιδίως το άρθρο 19,

Εκτιμώντας :

ότι σύμφωνα με το άρθρο 19 της οδηγίας 90/675/ΕΟΚ, πρέπει να θεσπίζονται ιδίως οι αναγκαίες αποφάσεις όσον αφορά την εισαγωγή ορισμένων προϊόντων τρίτων χωρών όπου εκδηλώνεται ή εξαπλώνεται οποιαδήποτε αιτία που ενδέχεται να αποτελέσει σοβαρό κίνδυνο για τα ζώα ή για τους ανθρώπους -

ότι αναπτύσσεται επιδημία χολέρας στο Περού - ότι η ασθένεια αυτή αποτελεί σοβαρό κίδυνο για την προστασία της δημόσιας υγείας και εξάλλου ο φορέας της χολέρας μπορεί να μολύνει τα ζώα καθώς και τα ζωικά προϊόντα -

ότι μετέβη στο Περού αποστολή εμπειρογνωνόνων της Κοινότητας προκειμένου να εξετάσει την κατάσταση και να μελετήσει τις αναγκαίες εγγυήσεις για να αποφευχθεί ο κίνδυνος εισαγωγής της χολέρας στην Κοινότητα -

ότι πρέπει να απαγορευθούν οι εισαγωγές θαλασσινών προϊόντων που κατάγονται ή προέρχονται από το Περού - ότι, εντούτοις, η απαγόρευση αυτή δεν πρέπει να εφαρμοσθεί σε ορισμένες παρτίδες που επωφελούνται των καταλλήλων εγγυήσεων εκ μέρους των επισήμων αρχών του Περού -

ότι οι προαναφερθείσες εγγυήσεις εφαρμόζονται με την επιφύλαξη των όρων που απαιτούνται, εκτός από αυτήν την έκτακτη κατάσταση, για τις εισαγωγές προελεύσεως Περού-

ότι πρέπει να προβλεφθούν διατάξεις που εξασφαλίζουν ότι μπορούν να πραγματοποιηθούν αποτελεσματικοί έλεγχοι των προϊόντων, που συνοδεύονται από πιστοποιητικά, στο κράτος μέλος στο οποίο προορίζονται για κατανάλωση, και ότι πρέπει να προβλεφθεί επανεξέταση των διατάξεων της παρούσας απόφασης, σε περίπτωση που ο έλεγχος που διεξάγεται κατά την εισαγωγή αποδείξει την παρουσία των αιτιών της χολέρας -

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

Τα κράτη μέλη απαγορεύουν τις εισαγωγές προϊόντων της θάλλασσας και του γλυκού νερού που κατάγονται ή προέρχονται από το Περού, με εξαίρεση τα ιχθυάλευρα . Άρθρο 2

Ωστόσο, η απαγόρευση που προβλέπεται στο άρθρο 1 δεν εφαρμόζεται στις παρτίδες των προϊόντων της θάλασσας με εξαίρεση τα δίθυρα μαλάκια και τα προϊόντα της χωρικής αλιείας που κατάγονται από το Περού και συνοδεύονται από επίσημο πιστοποιητικό που εκδίδεται από το CERPER ( Δημόσια επιχείρηση πιστοποιήσεως των προϊόντων της θάλασσας του Περού) που περιλαμβάνουν τις εξής ενδείξεις :

- Αριθμό και ημερομηνία .

- Περιγραφή της αποστολής και φύση της επεξεργασίας .

- Αριθμός καταχωρήσεως και εγκρίσεως της βιομηχανίας .

- Βεβαίωση ότι η βιομηχανία έχει τεθεί υπό καθεστώς ενισχυμένου ελέγχου από τους υπαλλήλους του CERPER .

- Βεβαίωση ότι οι μέθοδοι παρασκευής είναι σύμφωνοι με την εγύκλιο 70-021/91 της 21ης Φεβρουαρίου 1991 του CERPER .

- Υπογραφή επισήμου αντιπροσώπου του CERPER . Άρθρο 3

Τα κράτη μέλη απαγορεύουν την επαναποστολή προς το έδαφος των άλλων κρατών μελών των προϊόντων που αναφέρονται στο άρθρο 2, εκτός εάν τα προϊόντα εισάγονται σε λιμάνι ή αεροδρόμιο και προορίζονται για άλλο λιμάνι ή αεροδρόμιο που διαθέτει σταθμό ελέγχου και τα προϊόντα μεταφέρονται, κατά περίπτωση, διά θαλάσσης ή αεροπορικώς . Άρθρο 4

Εάν από έλεγχο που πραγματοποιείται κατά την εισαγωγή από τις αρχές των κρατών μελών διαπιστωθεί η παρουσία του φορέα της χολέρας, πληροφορούν αμέσως την Επιτροπή και τα άλλα κράτη μέλη, με την επιφύλαξη των μέτρων που θα ληφθούν όσον αφορά την προσβεβλημένη παρτίδα . Άρθρο 5

Η Επιτροπή παρακολουθεί την εξέλιξη της καταστάσεως και η παρούσα απόφαση θα τροποποιηθεί αμέσως έχοντας υπόψη την εξέλιξη αυτή και ειδικότερα στην περίπτωση που προβλέπεται στο άρθρο 4 Άρθρο 6

Η προύσα απόφαση απευθύνεται στα κράτη μέλη . Βρυξέλλες, 19 Μαρτίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 373 της 31 . 12 . 1990, σ . 1 .